


Oppdragsavtale
mellom
Selskapet
 (Oppdragsgiver)
og
Navn
(Oppdragstaker)
(heretter omtalt som Avtalen)

Bakgrunn
Kort om bakgrunnen for avtaleinngåelsen, f.eks.: Oppdragsgiver driver virksomhet innenfor [oppsummering av Selskapets virksomhet] og har behov for rådgivning relatert til strategi, kommunikasjon, finans og ulike andre ad-hoc prosjekter. Oppdragsgiver ønsker å innhente slike tjenester fra Oppdragstaker. 
Oppdraget 
Oppdragstaker skal bistå Oppdragsgiver med overordnet beskrivelse av oppdraget (Oppdraget). Oppdraget er nærmere beskrevet i vedlegg 1. Oppdragstaker benytter eget utstyr for utførelsen av Oppdraget.
Oppdragsgiver har utpekt tittel som hovedkontakt for det faglige forholdet mellom Oppdragsgiver og Oppdragstaker. 
Oppdragstaker skal ikke representere eller ha anledning til å forplikte Oppdragsgiver overfor tredjepart uten særlig, skriftlig fullmakt utstedt i det enkelte tilfelle.
Oppdraget gjennomføres normalt på dagtid i ukedagene, og er normert til maksimalt 40 timer per uke. 
Oppdraget skal hovedsakelig utføres sted. eller Oppdragstaker velger selv hvor Oppdraget skal utføres.
Dersom hele eller deler av Oppdraget utføres i Oppdragsgivers lokaler, plikter Oppdragstaker å sette seg inn i og følge Oppdragsgivers interne rutiner som gjelder på stedet, herunder HMS-retningslinjer mv. 
Oppdragsgiver kan helt eller delvis overdra sine rettigheter og plikter etter Avtalen. Oppdragstaker kan bare overdra sine rettigheter og plikter etter Avtalen med skriftlig forhåndssamtykke fra Oppdragsgiver. Slikt samtykke kan ikke nektes uten saklig grunn. 
Vederlag og utgifter 
Oppdragstaker skal månedlig fremlegge for Oppdragsgivers godkjennelse en oversikt over de tjenester som er utført i perioden samt antall timer benyttet. 
Oppdragstaker skal motta et honorar på NOK beløp per time ekskludert merverdiavgift. Honoraret skal reguleres i tråd med utviklingen av KPI per 1. januar hvert år. Oppdragstaker godtgjøres for medgått tid, men skal uavhengig av etterspørsel motta honorar tilsvarende 10 timer per uke for å stå til disposisjon for Oppdragsgiver. Dette garanterte omfang skal gjennomsnittsberegnes for hver kalendermåned. Honoraret inkluderer alt Oppdragsgiver skal betale til Oppdragstaker, med mindre annet fremgår av Avtalen. 
Oppdragsgiver skal refundere rimelige utlegg som Oppdragstaker pådrar som følge av leveranse av Oppdraget i henhold til Avtalen. 
Fakturering skjer etterskuddsvis hver måned. Faktura skal oversendes Oppdragsgiver senest to uker etter utløpet av hver måned, og innehold en spesifikasjon av tjenestene som er utført. Forfall skal være 30 dager etter fakturadato.
Varighet og oppsigelse 
[bookmark: _Ref13654353]Oppdraget påbegynnes den dato og skal vare til dato (Avtaleperioden). 
Avtalen gjelder til Oppdraget avsluttes i henhold til punkt 4.1, men kan skriftlig sies opp av begge parter med 30 dagers skriftlig varsel. Oppdragsgiver kan kreve at Oppdragstaker stanser oppdragsutførelsen i oppsigelsesperioden, eventuelt at Oppdragstaker treffer tiltak for å sikre utført arbeid og/eller andre oppnådde resultater. 
Ved Oppdragstakers vesentlige mislighold kan Oppdragsgiver heve Avtalen med øyeblikkelig virkning. 
Bestemmelsene i punkt 6-10 fortsetter å gjelde etter heving, oppsigelse eller annen avslutning av Avtalen.
Endringer
Hver av partene skal umiddelbart varsle den annen part dersom det viser seg at Oppdraget ikke kan påbegynnes, gjennomføres eller avsluttes som avtalt. Eventuelle endringer skal skriftlig godkjennes av den annen part før iverksettelse.
[bookmark: _Ref34299853]Forsikringer, skatt mv. 
Oppdragstaker er selv ansvarlig for regnskapsføring, fradragsføring og betaling av all inntektsskatt, trygdeavgift og avgifter mv. som pålegges Oppdragstaker i forbindelse med tjenestene som utføres etter Avtalen. 
Oppdragstaker er ansvarlig for tegning og betaling av alle forsikringer som er nødvendige i forbindelse med Avtalen og Oppdragstakers virksomhet. 
Oppdragsgiver skal ikke ha noe ansvar for betaling av lønn, feriepenger, skatt, forsikringer eller avgifter mv. For det tilfellet at Oppdragsgiver blir ansett som ansvarlig for skatt knyttet til Oppdragstakers tjenester, skal Oppdragstaker holde Oppdragsgiver skadesløs. 
Skadesløsholdelse 
Oppdragstaker skal være ansvarlig for direkte tap og skader påført Oppdragsgiver eller andre selskap i det konsern Oppdragsgiver til enhver tid inngår i, som følge av Oppdragstakers uaktsomme opptreden. 
Oppdragstaker skal holde Oppdragsgiver og andre selskap i det konsern Oppdragsgiver til enhver tid inngår i, skadesløs fra ethvert krav eller søksmål fra en tredjepart som oppstår som følge av Oppdragstakers uaktsomhet i forbindelse med gjennomføringen av Avtalen. 
[bookmark: _Ref13646234]Lojalitetsplikt mv. 
Oppdragstaker kan i Avtaleperioden påta seg oppdrag for andre enn Oppdragsgiver, under forutsetning av at Oppdragsgiver skriftlig varsles på forhånd og at det ikke er til hinder for Oppdragstakers evne og mulighet til å utføre Oppdraget etter Avtalen. 
Oppdragstaker skal i Avtaleperioden og i en periode på 3 måneder fra Oppdraget er fullført ikke uten skriftlig forhåndssamtykke fra Oppdragsgiver påta seg oppdrag, ta ansettelse i eller ha eierandeler i virksomhet som direkte konkurrerer med Oppdragsgivers virksomhet. Oppdragstaker skal heller ikke være andre behjelpelig med slik aktivitet. 
Oppdragstaker skal i Avtaleperioden og i en periode på 3 måneder fra Oppdraget er fullført ikke bringe med seg, eller forsøke å bringe med seg relasjon til tredjepart som utgjør en viktig relasjon for Oppdragsgiver, som Oppdragstaker har fått kontakt med gjennom oppdraget for Oppdragsgiver. Oppdragstaker skal heller ikke være andre behjelpelig med slik aktivitet.
[bookmark: _Ref34824508][bookmark: _Ref34299857][bookmark: _Ref13646241]Immaterielle rettigheter
[bookmark: _Ref476398251]Oppfinnelser
[bookmark: _Ref34668723]Oppdragstaker overdrar med denne avtalen eiendomsretten til alle oppfinnelser som har blitt gjort eller gjøres av Oppdragstaker, og som faller innenfor virksomhetsområdet til Oppdragsgiver eller et annet selskap i samme konsern, Oppdragsgivers rettsetterfølger eller den Oppdragsgiver utpeker. Overdragelsen omfatter inngitt søknad om patent eller tilsvarende søknad i Norge eller et annet land samt retten til å kreve prioritet fra slike søknader. Overdragelsen omfatter ikke resultater eller rettigheter som ble til før Oppdragstaker påbegynte Oppdraget hos Oppdragsgiver, eller som blir til mer enn ett år etter Oppdraget hos Oppdragsgiver er opphørt.
Oppdragstaker plikter å gi Oppdragsgiver skriftlig melding om alle oppfinnelser og hva de består i på den måte Oppdragsgiver til enhver tid har bestemt. Slik melding skal gis uten ugrunnet opphold og senest innen én måned fra oppfinnelsen ble gjort. På forespørsel fra Oppdragsgiver skal Oppdragstaker i rimelig utstrekning gi nærmere informasjon om oppfinnelsen.
Oppdragsgiver kan tilbakeføre eiendomsretten til Oppdragstaker innen fire måneder etter å ha mottatt melding om oppfinnelsen. Dersom Oppdragsgiver har etterspurt nærmere informasjon om oppfinnelsen løper fristen fra dagen da slik informasjon ble gitt.
Det bekreftes at Oppdragstaker i forbindelse med Oppdraget forventes å bidra til den tekniske utviklingen innenfor virksomhetsområdet til Oppdragsgiver og andre selskap i samme konsern. Det er tatt hensyn til denne forventningen ved fastsettelsen av honorar. Det honoraret som Oppdragstaker mottar anses som full og endelig godtgjørelse for rettigheter til oppfinnelser som overtas av Oppdragsgiver, av Oppdragsgivers rettsetterfølgere eller av den Oppdragsgiver utpeker, med mindre annet følger av ufravikelige regler i lov om oppfinnelser gjort av arbeidstakere av 17. april 1970 nr. 21 § 7 eller § 10.
[bookmark: _Ref476398253]Andre rettigheter
Eiendomsrett til åndsverk, knowhow, teknisk og kommersiell informasjon, ideer, dataprogrammer, databaser, design, kretsmønster og ethvert annet resultat og enhver annen immateriell rettighet som har oppstått eller oppstår hos Oppdragstaker tilhører Oppdragsgiver eller den Oppdragsgiver utpeker, såfremt resultatet eller rettigheten faller innenfor virksomhetsområdet til Oppdragsgiver eller et annet selskap i samme konsern. I den utstrekning slike rettigheter har oppstått eller oppstår hos Oppdragstaker overdras rettighetene herved vederlagsfritt til Oppdragsgiver, Oppdragsgivers rettsetterfølger eller den Oppdragsgiver utpeker. Oppdragsgiver kan velge å tilbakeføre rettigheter helt eller delvis til Oppdragstaker.
Felles bestemmelser
Bestemmelsene i punkt 9 gjelder uavhengig av om Oppdragstaker har skapt eller utviklet resultatet eller rettigheten utenfor vanlig arbeidstid eller utenfor Oppdragsgivers lokaler, alene eller i samarbeid med andre. 
Oppdragstaker skal i rimelig utstrekning bidra til at Oppdragsgiver kan beskytte, bruke og forbedre Oppdragsgivers rettigheter i henhold til denne avtalen, herunder ved å undertegne erklæringer, dokumenter og tillatelser, samt ved å legge frem den informasjon Oppdragsgiver anser nødvendig og hensiktsmessig for å overføre eller bekrefte overføringen av rettigheter til Oppdragsgiver, eller for at Oppdragsgiver skal oppnå beskyttelse for, samt kunne forsvare de overførte rettigheter overalt i verden. Dette gjelder så vel i Avtaleperioden som senere. 
Oppdragstaker samtykker til at informasjon og dokumentasjon i forbindelse med Oppdragsgivers rettigheter etter punkt 9, inkludert kildekode for dataprogrammer, er Oppdragsgivers eiendom. Oppdragstaker plikter å lagre slik informasjon og dokumentasjon i Oppdragsgivers datasystemer i tråd med Oppdragsgivers instruksjoner. I den utstrekning slik informasjon og dokumentasjon må lagres lokalt skal det lagres i separate filer, adskilt fra personlig informasjon. Oppdragstaker samtykker til at Oppdragsgiver, i den utstrekning det er nødvendig for å sikre slik informasjon og dokumentasjon, skal gis innsyn i datamaskiner som har blitt brukt av Oppdragstaker.
Oppdragstaker har plikt til å holde informasjon om resultater og rettigheter hemmelig inntil Oppdragsgiver skriftlig har bekreftet at resultatet eller rettigheten ikke lenger må hemmeligholdes.
Oppdragstaker har ikke rett til å bruke eller utnytte resultater eller rettigheter som omfattes av punkt 9 på annen måte enn i forbindelse med sitt oppdrag for Oppdragsgiver eller andre selskaper i samme konsern.
Oppdragstaker fraskriver seg retten til å bli kjent som skaperen av oppfinnelsene, og retten til å forhindre andre i å gjøre endringer i oppfinnelsene, med mindre norsk ufravikelig lov er til hinder for det. 
[bookmark: _Ref40446897]Taushetsplikt 
Oppdragstaker forplikter seg til å bevare konfidensialitet omkring Oppdraget, tjenestene som utføres i henhold til Avtalen og all informasjon Oppdragstaker får tilgang til om Oppdragsgiver eller Oppdragsgivers virksomhet gjennom Avtalen. Konfidensiell informasjon kan bare brukes til det formål de ble gitt for, og må under ingen omstendigheter brukes til skade for Oppdragsgiver. Taushetsplikten gjelder også innenfor Oppdragstakers egen virksomhet. Taushetsplikten gjelder så vel i oppdragsperioden som senere. Oppdragstaker skal aktivt forhindre at andre får tilgang til konfidensiell informasjon.  
Som konfidensiell informasjon regnes blant annet informasjon ansatte, produkter og tjenester, produktdokumentasjon, kildekoder, applikasjoner, produktideer, samarbeidsformer, interne og eksterne markedsføringstiltak, all informasjon om kunder og leverandører og andre samarbeidende parter, salgstall og betingelser, forretningsstrategi, og enhver annen informasjon om Oppdragsgiver som kan være av betydning å hemmeligholde av konkurransemessige årsaker, hensynet til god drift av virksomheten og hensynet til å unngå å påføre virksomheten skade.
Dersom Oppdragstaker er i tvil om opplysninger er omfattet av taushetsplikten, plikter Oppdragstaker å avklare dette med Oppdragsgiver.
Så snart formålet med utleveringen av informasjonen er oppfylt, eller på Oppdragsgivers forespørsel, skal Oppdragstaker tilbakelevere til Oppdragsgiver all informasjon som tilhører Oppdragstaker uavhengig av lagringsmedium. Dersom Oppdragstaker har informasjon relevant for Oppdragsgiver på egne lagringsmedier, skal dette overleveres Oppdragsgiver eller beviselig slettes. 
Personvern
For å kunne administrere Avtalen må Oppdragsgiver behandle visse personopplysninger om Oppdragstaker og eventuelle ansatte eller egne selvstendige oppdragstakere som Oppdragstaker benytter i utførelsen av Oppdraget. Informasjon om hvilke opplysninger som behandles, hvordan dette gjøres og hvilke rettigheter Oppdragstaker mv. har i denne sammenheng, er beskrevet i/på sted. Oppdragstaker og de som eventuelt består denne i anledning Oppdraget er forpliktet til å gjøre seg kjent med det til enhver tid gjeldende innholdet i/på sted.
Lovvalg og verneting
Denne Avtalen skal være underlagt og fortolkes i tråd med norsk rett.  
Eventuelle tvister i forbindelse med Avtalen skal søkes løst i minnelighet. Dersom minnelig løsning ikke oppnås, avgjøres saken ved de ordinære domstoler med Sted tingrett som eksklusivt verneting. 
*  *  *

